Public procurement notice: Prior Information Notice Without Call For Competition
Published: 2022-03-25
Buyer: Helsingin ja Uudenmaan Sairaanhoitopiirin kuntayhtymä
Country: FI
Contract type: Supplies
CPV classification: 33100000

Technical requirements: HUOMIO: Tämä asiakirja ei ole hankintailmoitus tai tarjouspyyntö vaan tarkentava markkinakartoitus eli tietopyyntö. Ilmoituksen julkaisemisella ei aloiteta tarjouskilpailua. Tietopyyntöön vastaaminen ei ole edellytys mahdolliseen myöhempään kilpailutukseen osallistumiselle eikä tietopyyntöön vastaaminen vaikuta tarjoajan asemaan mahdollisessa tarjouskilpailussa.
Tällä tietopyynnöllä on tarkoitus selvittää kvadrupolianalysaattorin (MS) hankintaan liittyviä kysymyksiä ja hinta-arvioita sekä soveltuvia tuotteita ja niitä tarjoavia toimittajia. Tietopyynnön tavoitteena on saada kattavasti laitekokonaisuutta (lisätarvikkeet, huolto) koskevaa tietoa, jotta mahdollinen tarjouskilpailu voidaan toteuttaa mahdollisimman tarkoituksenmukaisesti. Hankintayksikkö ei sitoudu toteuttamaan MS-analysaattorin hankintaa.
Hankintayksikkö pyytää vaatimukset täyttäväviä tuotteita tarjoavia toimittajia ilmoittautumaan sähköpostitse. Pyydämme vastaamaan esitettyihin kysymyksiin sekä liittämään sähköpostiin tuote-esitteet, tuotelistat sekä muuta tärkeäksi katsomaanne tietoa tarjoamistanne laitteista.
Vastaukset tulee lähettää määräaikaan 11.04.2022 16:00 mennessä osoitteeseen: logistiikka.kilpailutus@hus.fi
HUS Diagnostiikkakeskuksen HUSLAB Erikoiskemia harkitsee kvadrupolimassa-analysaattorin hankintaa korvaamaan olemassa olevan Agilent 5975 analysaattorin, joka toimii Agilent 7693A injektorilla varustetun Agilent 7890B kaasukromatografin detektorina sekä uuden työaseman (pc) ohjelmistoineen ja Wiley/NIST spektrikirjaston. Lisäksi hankittaisiin erillinen kannettava tietokone, jossa on samat ohjelmistot ja spektrikirjastot mahdollistamaan datan käsittelyn offline-tilassa. Nykyisellä laitteistolla analysoidaan orgaanisia happoja virtsanäytteistä aineenvaihduntatautien laboratoriodiagnostiikkaan Agilent MSD Productivity ChemStation G170IEA ohjelmistolla.
Hankittavaksi aiotussa MS-analysaattorissa tulee olla elektroni-ionisaatioionilähde (EI, 70 eV), massa-alue vähintään m/z 40 – 700, massa-analysaattori on kvadrupoli ja detektori on elektronimonistin. MS-analysaattorilla täytyy onnistua jatkuva pyyhkäisy scan-modessa koko massa-alueella. Valitun ionin monitorointi (SIM) modessa on voitava valita erikseen kvantitoitavat ionit.
Hankittavaksi aiotulla laitteella tutkitaan vuosittain noin 500 potilasnäytettä. Tavallisesti analyysejä tehdään kerran viikossa, ellei tule kiireellisenä pyydettyjä tutkimuksia. Tulosten tulkinta perustuu näytteestä havaittavien silyloitujen yhdisteiden tunnistamiseen vertaamalla havaittujen yhdisteiden spektrejä itse 20 vuoden aikana koottuun omaan spektrikirjastoon, jossa on noin 400 yhdistettä, sekä kaupalliseen Wiley7/NIST05.L spektrikirjastoon. Tutkimuksesta vastaavat lääkärit antavat löydöksistä lausunnon. Nyt hankittavaksi aiotun MS-analysaattorin spektrien täytyy olla tunnistettavissa em. omasta spektrikirjastosta, jossa on spektrin lisäksi retentioaika, niin ettei harvinaiset potilastapaukset, so. harvinaiset yhdisteet, jää tunnistamatta. Vastaavasti tarjotun ohjelmiston tulee pystyä lukemaan em. omaa spektrikirjastoa, joka on kerätty Agilentin MSD Productivity ChemStation ohjelmistolla (.L formaatissa) ja nykyisellä ohjelmistolla ajettujen näytteiden spektrejä.
Hankittavaksi aiottu MS-analysaattori korvaisi tuotannossa olevan GC-MS-laitteen detektorin. Varalaitteistoa ei ole olemassa, joten tuotantoa ei voida keskeyttää potilasturvallisuutta vaarantamatta kiireellisen, ajoittain päivystysluonteisen analytiikan takia. Tästä syystä detektorin vaihdoksen täytyy olla mahdollista yhden työpäivän aikana. Työasema ja tarvittavat ohjelmistot on voitava todeta toimivaksi Tilaajan toimesta jo ennen MS-analysaattorin asennusta. Uuden MS-analysaattorin ja ohjelmistojen asennuksesta sovitaan Tilaajan kanssa vähintään kahta viikkoa ennen asennuspäiviä. Mikäli asennus epäonnistuisi tai viivästyisi Tarjoajasta johtuvasta syystä siten, ettei asennus ole hyväksyttävissä viiden työpäivän kuluessa, on Tarjoaja velvollinen kustantamaan olemassa olevan, edellä mainitun MS-analysaattorin takaisinasennuksen viivytyksettä.
Nykyinen MS-analysaattori sisältyy GC-MS-laitteiston huoltosopimukseen. Olemassa oleva huoltosopimus päättyy 30.4.2023 ja se tullaan päivittämään uuden MS-analysaattorin osalta.
Mikäli tämän hankinnan seurauksena MS-analysaattorin merkki vaihtuisi, otetaan muutoskustannuksina huomioon seuraavat:
b) oman spektrikirjaston luettavuuden testaus off-line Tarjoajan ohjelmistolla Tilaajan osoittamassa paikassa
d) lähellä ennen asennusta pääkäyttäjäkoulutus kahdelle kemistille ja peruskäyttäjäkoulutus viidelle bioanalyytikolle Tilaajan osoittamassa paikassa
3) kannettava pc, jossa asennettuna tarvittavat ohjemistot datan käsittelyä varten off-line ja MS Office
4) huoltosopimus, joka vastaa nykyisen laitteen huoltotasoa: määräaikaishuolto kerran vuodessa, vikakorjaukset enintään kahden päivän vasteajalla, kaikki korjauksessa tarvittavat varaosat ja tarvikkeet, tekninen puhelintuki, ohjelmistopäivitykset määräaikaishuoltojen yhteydessä
1. Oletteko kiinnostuneet tarjoamaan? Pyydämme esittämään näkemyksiänne hankkeen toteuttamisvaihtoehdoista.